Hitzez eta Ahotsez

thumb|280px|Sarri, Hitzez eta Ahotsez, solasaldia, Izurtzako Etxeburun

**Hitzez eta Ahotsez** Durangon 2014an zenbait euskaltzalek sortutako herri ekimena da. Helburua: Euskal literatura bultzatzea eta herritarrak euskaraz irakurtzera animatzea da.

Hitzaldiak, solasaldi dialogikoak, ipuin kontalari saioak, poesia emanaldiak eta jendaurreko irakurraldi girotuak antolatzen dituzte. 
## Historia 
2014.urtean 6 euskaltzale batu ziren, liburuaren egunaren harira, irakurraldi maratoi jarraitu bat antolatzeko asmoz. Ideia herriko Durangon.com hedabidean Marisa Barrenak idatzitako *Ametsetan* zutabetik sortu zen.Helburua herritarrak Euskal literaturara hurbiltzea izan zen. Izan ere, bildu zirenen ustez, irakurtzeko ohitura urria zen euren inguruan eta bultzada bat eman beharra ikusten zuten. Irakurraldia girotzeko, aldiz aurretik, hitzaldi eta solasaldiak egitea ere gehitu zuten. 

* Lehen edizioan Joseba Sarrionandiaren testuak irakurtzea erabaki eta *Sarri, Hitzez eta Ahotsez* izena jarri zioten izena ekimenari,sarrera hitzaldia Joxemari Iturralderen eskutik. Berbaldi hartan, Iturraldek Joseba Sarrionandiaren lanaren inguruko zenbait zertzelada eman zituen. Solasaldi dialogikoak egin ziren Durangoko Bizenta Mogel Bibliotekan eta Izurtzako Etxaburu dorretxean. Jendaurreko Irakurraldia berriz, Plateruena Kafe Antzokian.

* Hurrengo urtean, 2015ean, *Itsasoa* gaitzat hartuta bigarren edizioa antolatu zuten.Eider Rodriguezen hitzaldiaz eman zitzaion hasiera *Itsasoa da bide bakarra* izenburupean.Irakurraldi girotuan Leire Bilbao, Miren Agur Meabe, Kirmen Uribe, Txomin Agirre, Pako Aristi, Toti Martinez de Lezea eta Aurelia Arkotxaren testuak irakurri ziren, besteak beste.
* 2016ko edizioan *Durangoko Idazleak* eta haien lanak izan ziren protagonista, lehengoak eta oraingoak. Sarrera hitzaldia Xabier Amurizak egin zuen, *Bakarrizketa - Elkarrizketan ULYSES ezagutuz* izenburua izan zuen hitzaldiak. Solasaldi dialogikoetan eta jendaurreko irakurraldian Durangaldeko idazleen testuak irakurri ziren: Xabier Amuriza, Felipe Arrese Beitia, Julene Azpeitia, Lourdes Unzueta, Ebaristo Bustintza Kirikiño, Leire Bilbao, Joseba Sarrionandia, Mila Salterain, Errose Bustintza, Unai Iturriaga,  Nicolas Alzola "Bitaño", Luis Berrizbeitia, Andoni Urzelai, J.E. Capeau, Josu Unzueta, Manu Ertzilla, Paddy Rekalde, Arrate Mardaraz, Iñaki Irasizabal, Gaizka Zabarte edota Peru Magdalenarenak. 
* 2017an *Bidaia* izan zen gaia. Miren Agur Meabek eman zion edizioari hasiera *Identitate poetiko bat norabide* berbaldiaz. Anbotora, Kubara zein SPra egindako bidaiek, edo barne bidaiek izan zuten lekua solasaldi eta irakurraldi girotuan.
* 2018an *Lurra. Jakoba Errekondo* hizlari *Lurretik landareak, landareak lantzetik gu jantzi* 

* 2019an *Askatasuna Uxue Alberdi* hizlari. *Kontrako eztarritik* liburuaren aurrekariak azaldu zituen.

* 2020-2021 *Maitasuna Yolanda Arrieta.**Lorea Agirreren Maitasuna maiteminetik harago* hitzaldiaz eman zitzaion hasiera Arte eta Historia Museoan. Mireia Delgado eta Uribarri Atxotegi durangarrek *Maitasunaren material (ak)* ikuskizuna eskaini zuten San Agustin Kultur Gunean (Bizenta Mogel Bibliotekeagaz alkarlanean atondutako ikuskizuna, San Agustin Kultur Gunearen laguntzaz). Irakurraldi girotua San Agustin Kultur Gunean egin zen, aforo mugatuaz. Mugak muga, aurreko urteetan bezala, zenbait lagunek eurek sortutako testuak irakurri zituzten: *Paddy Rekalde, Josu Unzueta, Jose Julian Bakedano, Peru Magdalena, Andoni Barreña, Leire Narbaiza, Ane Arbeo, Markel Sanchez, edota Toni Atutxak.* Ondorengo idazleen testuak irakurri ziren: *Yolanda Arrieta,  Joseba Sarrionandia, Leire Bilbao, Mari Luz Esteban, Joxean Artze, Arantza Urretabizkaia, Goizalde Landabaso, Joxe Azurmendi, Eva Perez-Pons, Lizar Bengoa.*

* 2022 *Ametsak*, Leire Bilbaoren poesia emanaldiarekin eman zitzaion hasiera, ondoren Joseba Sarrionandiaren hitzaldia, Arte eta Historia Museoan. Jendaurreko irakurraldi girotua San Agustin Kultur Gunean egin zen. 
* 2023 *Umorea.* Beatriz Egizabal ipuin kontalariaren *Baobo* narrazio emanaldiarekin eman zitzaion hasiera Bizenta Mogel Bibliotekan. Ane Labakaren hitzaldia *Umorea disekzio-mahaian: nork, nondik, nola?* Arte eta Historia Museoan eta Jendaurreko Irakurraldi Girotua Benita Uribarrena parkean.
* 2026 *10 urte.* Lourdes Iriondo, “Ez gera alferrik pasako”.dokumental emanaldiaz eman zitzaion edizioari haiera, Zugaza zineman. Antolatzaileak: Gerediaga elkartea eta Hitzez eta Ahotsez izan ziren. Amaieran solasaldia: Inge Mendioroz Ibañez zuzendariarekin eta Idoia Garzes Aldazabal gidoilariarekin. Maiatzaren 15ean aurreko 9 edizioetan erabiliko gaien errepasoa egin zen irakurraldi girotuan, Plateruena antzokian.

Edizio guztietako kartelak Imanol Larrinaga Larrañaga durangar artistak egin ditu. 

## Iruditegia 

File:Hitzez eta Ahotsez 2014 irakurraldia.jpg|Irakurraldia 2014
File:Hitzez eta Ahotsez 2014 hitzaldia.jpg|J.M. Iturralderen hitzaldia, 2014
File:Hitzez eta Ahotsez solasaldia. 1. edizioa.jpg|Solasaldia. 2014 Bizenta Mogel Bibliotekan
File:Xabier Amurizaren hitzaldia, 2016.jpg|Xabier Amurizaren hitzaldia Arte eta Historia Museoa, 2016
File:Hitzez eta Ahotsez. feministak.jpg|Feministen aldarrikapenak
File:Hitzez eta Ahotsez. Miren Agur Meabe.png|Miren Agur Meaberekin solasaldia
File:Hitzez eta Ahotsez hitzaldia 2017.jpg|Hitzaldia, 2017
File:Leire Bilbao poesia emanaldia.jpg|Leire Bilbaoren poesia emanaldia Bizenta Mogel Bibliotekan. 2022
File:Hitzez eta Ahotsez. Imanol Larrinaga kartelgilea.jpg|Imanol Larrinaga 2022. edizioko kartelgilea
File:Hitzez eta Ahotsez 2022.jpg|Joseba Sarrionandiaren berbaldia Arte eta Historia Museoan, 2022
File:Joseba Sarrionandia 2.jpg|Joseba Sarrionandia 2022ko Irakurraldian
File:Hitzez eta Ahotsez.jpg|Antolatzaileak 2022
File:Hitzez eta Ahotsez 2023.jpg|Beatriz Egizabal eta antolatzaileak (2023)

## Joan zaizkigunak 

File:Txotxe.jpg|Txotxe.
File:Jose Mari Uriarte argazkilaria.jpg|Jose Mari Uriarte. Hainbat ediziotako argazki egilea
File:Xeberri abeslaria.jpg|Xeberri abeslaria.
File:Juan Luis Isasi.jpg|Juan Luis Isasi.
File:Eskarne Aroma. Euskara irakaslea, aktorea, bikoiztailea.jpg|Eskarne Aroma.
File:Iñaki Gorritxategi.jpg|Iñaki Gorritxategi.
File:Abel Iriondo.jpg|Abel Iriondo.
File:Josean Azkorbebeitia euskaltzalea.jpg|Jose Antonio Azkorbebeitia "Azkorbe".
File:Jose Mari Bilbao.jpg|Jose Mari Bilbao.
File:Izaskun Ellakuriaga.jpg|Izaskun Ellakuriaga

## Erreferentziak 
## Kanpo estekak 
* 2017. Uxue Alonso, Aintzane Uria eta Goreti Zarrabe, Greziako itsasontzia abesten Plateruenean  Youtube

* 2018 Xabier Amuriza: Lurra abesten Youtube
* 2018 Lurretik gatoz, lurra gara Youtube
* 2019. Txalaparta, Olatz Garzia eta Jokin Garitaonandia  Youtube
* 2021.Ainhoa eta Eneritz Bereikua  Youtube
* 2021.Erika Lagoma, Konfinamenduko erotika koplak kantatzen.  Youtube
* 2022. Elkarrizketa: Literaturara hurbiltzeko aukera eskaini nahi dugu  Naiz irratia
* 2022. Zabalkunde bideoa YouTube